જીવરાજ મહેતા હોસ્પિટલની એક નર્સે જાતે જ ઈન્જેક્શન મારી જીવન ટુંકાવ્યું હોવાની ઘટના વાસણા પોલીસના ચોપડે નોંધાઈ છે. દસેક વર્ષથી નર્સ તરીકે ફરજ બજાવતા મનિષાબેન મહેતા આંતરડા સહિતની બિમારીથી કંટાળી જઈને આપઘાત કર્યો હતો. વાસણા પોલીસ સ્ટેશનના પોલીસ સબ ઈન્સ્પેક્ટર એસ.બી ચૌધરીએ જણાવ્યું હતુ કે, સેટેલાઈટ પરિશ્રમ એપાર્ટમેન્ટમાં રહેતા મનિષાબેન દિલીપભાઈ મહેતા (ઉં.૩૫) અપરણીત હતા અને છેલ્લા દસેક વર્ષથી જીવરાજ મહેતા હોસ્પિટલમાં નર્સ તરીકે ફરજ બજાવતા હતા.